जहाँ तक भौतिक संपदा की बात है , इसका कोई अंत नहीं है , एक इच्छा पूरी होते ही दूसरी इच्छा पैदा हो जाती है | पूरी न हो पाये तो तनाव , यहाँ भी मन से जुड़ी परेशानी आ गई | इच्छाएं रखिये पर सब्र-संतोष भी रखिये | इच्छा पूरी हो जाए तो बढ़िया , न हो पाये तो भी बढ़िया | भौतिकता ही तो सब कुछ नहीं है | सबके ऊपर है मन का चैन | मन की खुशी हल्का-फुल्का रहने में है | जो सामने आए उसी काम को तन्मयता के साथ , शुभता के साथ करते चलो | चारों ओर उस प्रभु का राज्य है , उसकी मर्जी के बिना एक पत्ता भी कहीं हिला है ! फ़िर हमारी क्या बिसात है | उसकी खुशी को अपनी खुशी मान लें | गम मिले या खुशी , वो हमारे ही कर्मों का फल है , उसे हमने ही भोगना है , रोकर भोगें या हंस कर | अच्छा है ग़मों को हँस कर प्रभु की इच्छा समझ कर बीत जाने दें , फ़िर वो हमें व्यापेंगे नहीं ; सूली का काँटा बन कर बीत जायेंगे |